Document ID: 32007D0396

KOMISIJAS LĒMUMS
(2007. gada 8. jūnijs),
ar kuru atceļ Lēmumu 2004/409/EK, ar ko principā atzīst tās dokumentācijas pilnīgumu, kas iesniegta sīkākai izskatīšanai saistībā ar iespējamo etaboksāma iekļaušanu Padomes Direktīvas 91/414/EEK I pielikumā
(izziņots ar dokumenta numuru K(2007) 2336)
(Dokuments attiecas uz EEZ)
(2007/396/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 3. punktu,
tā kā:
(1)
Saskaņā ar Direktīvas 91/414/EEK 6. panta 2. punktu Apvienotā Karaliste 2003. gada 30. septembrī no LG Life Science Ltd saņēma pieteikumu par darbīgās vielas etaboksāma iekļaušanu Direktīvas 91/414/EEK I pielikumā.
(2)
Ar Komisijas Lēmumu 2004/409/EK (2) apstiprināts, ka, provizoriski pārbaudot dokumentāciju, tā ir pilnīga, t. i., to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.
(3)
Dalībvalstīm saskaņā ar Direktīvas 91/414/EEK 8. panta 1. punktu šādā veidā bija dota iespēja piešķirt pagaidu atļaujas attiecībā uz augu aizsardzības līdzekļiem, kas satur etaboksāmu. Neviena dalībvalsts šo iespēju nav izmantojusi.
(4)
Apvienotā Karaliste norādīja Komisijai, ka, rūpīgi izskatot dokumentāciju, atklājās, ka trūkst vairāku svarīgu datu, kas nepieciešami atbilstoši Direktīvas 91/414/EEK II un III pielikumam. Tie ir galvenokārt dati par toksikoloģiju. Tādēļ nevar uzskatīt, ka dokumentācija par etaboksāmu ir pilnīga.
(5)
Lēmums 2004/409/EK ir jāatceļ.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmums 2004/409/EK tiek atcelts.
2. pants
Šis lēmums ir adresēts dalībvalstīm.
Briselē, 2007. gada 8. jūnijā

Labels: 11
0
3
7
6
18
15